Phytozoa Tabula Y. fig. 5. Planaria Millleri Savignyi, Planaria Gigas et Pl. hiluber- 
culata Leuckarti huius speciei tria Synonyma esse videntur, cum animalia eodem 
fere loco collecta sint ( 1 * ). 
Inter Corallia prope Sues Aegypti et prope Tor Arabiae in Mari rubro habitat. 
Haec species longitudine bipollicaris, latitudine semipollicaris, inter maximas familiae formas 
est. Coloris cinnabarini notulae, per flavofuscum dispersae, nudo oculo non distinguuntur, armato 
mox cernuntur. Corporis marginem semper undulatum vidi. In dorso animalis anticae aperturae 
duae rotundae parvae cernuntur, e quibus duo tentacula eodem fere modo emergunt, quem saepe 
apud Dorides invenimus. Hae aperturae in animali valde contracto saepe non distinguuntur. 
Tentacula illa conica, brevia, in sua antica et laterali facie duos punctorum nigrorum acervos 
gerunt, quos ocellorum nomine appellavi. Os in medio fere corpore subtus mediumque inter tubi 
cibarii fruticulosi, albi ramos cernitur. Utrinque in loco ori proximo lineae duae albae, postica 
convergentes incipiunt eafeque partem intestini posteriorem coecamque cingunt et apertura genitali 
posteriore terminantur. Ex oris, aut alia illi proxima, cum eo forte coniuncta apertura filum 
album tortuosum propendens vidimus, qualia fere apud Actinias protrusa videmus. Pars corporis 
antica media, seu frons animalis, incisuram levem constanter gerit, in qua tamen frustra aperturam 
quaesivimus. Aliae marginis incisurae, quae non raro observantur, eo efficiuntur, quod animal- 
culum saepe corporis, praecipue vero marginis partem cum muco, sine ulla vivacitatis iactura 
demittit. Quin imo spiritu vini immersa specimina, dum moriuntur rarissime integra manent. 
Ordo II. Rhabdocoela. 
Intestino simplici cylindrico aut conico, apertura oris hinc, ani illinc terminato. 
Sectio I. AMPHISTEREA. 
Nec oris nec ani apertura terminali, sed utraque aut infera aut supera. 
Familia II. VORTICINA. 
(Corpore ciliis vibrante, utplurimum tereti.) 
a ) ocellis duobus: 
9. Turbella, Novum Genus, T. platyura (Derostoma piaturus Duges) ( 3 ). 
l>) ocellis quatuor: 
10. Vortex, Nov. Gen., V. truncatus ( Planaria truncata Mulier) ( 3 ). 
O In omnibus speciebus, quas Francofurtanus peregrinator, ab Italo Finzi pictas nuper e Mari rubro attulit, ocelli neglecti sunt 
et in compluribus, sicut in hac ipsa forma, anus pro ore habitus est. Post mortem ocelli, muco obvelati, rarissimo casu distinguuntur. 
O Derostomatum characterem oculatus et indefessus Duges infelicius exhibuit. Tubi cibarii apertura unica non adest in omnibus, 
sed nonnullis, nisi forsan omnibus, duae sunt. D. piaturum et leucops Duges Indigoferae pigmentum antico poro devorant, postico 
reiiciunt. Nostri Turbellae generis Berolini tres species observavimus. 1) T. platyura N. distinguitur: ocellis nigris rotundis, cauda 
postica dilatata, patelliformi. 2) T. lunulata N.: ocellis nigris, lunulatis (curvis), cauda postica attenuata, digitata, ore subtermipali. 
3) T. pisciculus N. : ocellis obsoletis, hyalinis, cauda postica, attenuata. — In T. lunulata apparatus genitalis valde excultus est. Testi- 
culi duo magni prope penem mire spinulosum in corporis parte posteriore cernuntur. Ovarium pauciparum posticum. In T. platyura 
penem, Ascaridis peni similiorem reperi, quae forma compluribus Turbellariis communis est. 
( ) Vortex truncatus internoscitur: colore hyalino, intestino carneo et lateritio. Organon genitale contortum distinctum, magnum, 
cum testiculo ad Distomatum nonnullorum characterem accedit. Ovarium multiparum, utrinque ad tubi cibarii latus positum et ovulis 
globosis refertum est. 
In berolinensi animali interdum, sed rarissime, ocellos binos lineola nigra tenui coniunctos vidi, quod pro monstro habui. 
